1844


1844 (MDCCCXLIV) a fost un an bisect al calendarului gregorian, care a început într-o zi de luni.

Evenimente

Ianuarie 

31 ianuarie: Emanciparea țiganilor aparținând așezămintelor bisericești și mănăstirilor de către Mihail Sturdza, Domnul Moldovei (1834-1849). La 14 ianuarie 1844, au fost eliberați și țiganii robi ai statului.

Februarie 

27 februarie: Republica Dominicană își câștigă independența față de Haiti.

Martie 

8 martie: În urma decesului tatălui său Carol al XIV-lea Ioan al Suediei, Oscar I accede la tronurile Suediei și Norvegiei pe care le va conduce 15 ani.
13 martie: Carlos Antonio Lopez devine lider al Paraguayului.

Iunie 

15 iunie: Charles Goodyear obține un brevet de invenție pentru vulcanizare, procesul de întărire a cauciucului.
29 iunie: În cinstea generalului Pavel Kiseleff are loc botezul oficial al șoselei și grădinii cu numele său, domnitorul Gheorghe Bibescu organizând petreceri, cu mese boerești și populare, iluminații și focuri de artificii.

August 

28 august: Friedrich Engels și Karl Marx se întâlnesc la Paris.

Noiembrie 

6 noiembrie: Republica Dominicană elaborează prima sa constituție.

Nedatate 

 septembrie: Domnitorul Gheorghe Bibescu o pune sub interdicție pe soția sa Zoe și obține divorțul, care îi permite să se căsătorească cu Marițica Văcărescu, fosta soție a spătarului Costache Ghica, fratele mai mic al fostului domnitor Alexandru D. Ghica.

Arte, științe, literatură și filozofie 

9 ianuarie-29 octombrie: La Iași apare revista săptămânală de cultură Propășirea sub redacția lui Mihail Kogălniceanu, Vasile Alecsandri, Ion Ghica și Petre Balș
22 octombrie: Intrarea în Sanctuarul Ceresc a lui Isus Cristos, conform doctrinei Bisericii Adventiste de ziua a șaptea
martie-iulie: Se publică în revista Le Siècle romanul lui Alexandre Dumas, Cei trei muschetari
Alexandre Dumas tatăl publică Contele de Monte-Cristo
Friedrich Engels publică Situația clasei muncitoare din Anglia
La Iași se joacă, în premieră, comedia lui Vasile Alecsandri Iorgu de la Sadagura
 Soeren Kierkegaard scrie Firimituri filosofice și Conceptul de angoasă

Nașteri 

 20 februarie: Ludwig Boltzmann, fizician și matematician austriac (d. 1906)
6 martie: Nikolai Rimski-Korsakov, compozitor rus (d. 1908)
14 martie: Umberto I de Savoia (Umberto Rainerio Carlo Emanuele Giovanni Maria Ferdinando Eugenio), rege al Italiei (1878-1900), (d. 1900)
 28 martie: Prințul Philipp de Saxa-Coburg și Gotha (d. 1921)
 30 martie: Paul Verlaine, poet simbolist francez (d. 1896)
 14 aprilie: Maria Immaculata de Bourbon-Două Sicilii, arhiducesă de Austria, prințesă a Ungariei, Boemiei și Toscanei (d. 1899)

 16 aprilie: Anatole France, scriitor francez, laureat al Premiului Nobel (d. 1924)
 3 mai: Édouard Drumont, ziarist, pamfletar și scriitor francez (d. 1917)
 21 mai: Henri Rousseau le Douanier, pictor francez (d. 1910)
 22 mai: Mary Cassatt, artist plastic american (d. 1926)
 2 iunie: Ducele Alexandru Petrovici de Oldenburg (d. 1932)
 3 iunie: Detlev von Liliencron, poet și romancier german (d. 1909)
29 iunie: Petru I, rege al Serbiei (d. 1921)
 12 iulie: Prințul Ferdinand, Duce de Alençon (d. 1910)
 31 iulie: Karl Augustus, Mare Duce Ereditar de Saxa-Weimar-Eisenach (d. 1894)
 5 august: Ilia Repin, pictor rus (d. 1930)
 6 august: Alfred, Duce de Saxa-Coburg și Gotha, tatăl reginei Maria a României (d. 1900)
 14 august: Prințesa Françoise de Orléans, ducesă de Chartres (d. 1925)
 15 octombrie: Friedrich Nietzsche, filosof german (d. 1900)
 23 octombrie: Sarah Bernhardt (n. Henriette-Rosine Bernard), actriță franceză de film și teatru (d. 1923)
 23 octombrie: Wilhelm Leibl, pictor german (d. 1900)
 26 octombrie: Nicolae Beldiceanu, poet și prozator român (d. 1896)
14 noiembrie: Constantin Daniel Stahi, artist plastic român (d. 1920)
 25 noiembrie: Karl Benz (n. Karl Friedrich Benz), inginer german, pionier al automobilismului (d. 1929)
 25 noiembrie: Nicolae Cena, general român (d. 1922)
 30 noiembrie: Constantin Climescu, matematician român (d. 1926)
 1 decembrie: Alexandra a Danemarcei, soția regelui Eduard al VII-lea al Regatului Unit (d. 1925)

Nedatate 

Iorgu Eminovici, fratele mai mare a poetului Mihai Eminescu (d. 1873)

Decese 

 25 ianuarie: Jean-Baptiste Drouet, conte d'Erlon, 78 ani, mareșal al Franței (n. 1765)
 27 ianuarie: Prințesa Cecilia a Suediei, 36 ani, Mare Ducesă de Oldenburg (n. 1807)
 29 ianuarie: Ernest I, Duce de Saxa-Coburg și Gotha (n. Ernst Anton Karl Ludwig), 60 ani (n. 1784)
 29 ianuarie: Prințesa Luisa Carlotta a celor Două Sicilii (n. Luisa Carlota Maria Isabella), 39 ani (n. 1804)
 31 ianuarie: Henri Gatien Bertrand, 70 ani, general francez (n. 1773)

 15 februarie: Henry Addington, 86 ani, politician britanic, prim-ministru al Regatului Unit (1801-1804), (n. 1757)
 8 martie: Carol al XIV-lea Ioan al Suediei (n. Jean-Baptiste Jules), 81 ani (n. 1763)
 20 martie: Pierre Claude Pajol, 72 ani, general francez (n. 1772)
 6 aprilie: Frederic Franz Xaver von Hohenzollern-Hechingen, 86 ani (n. 1757)
 3 iunie: Louis-Antoine, Duce de Angoulême, 68 ani, pretendent legitim la tronul Franței (n. 1775)
 19 iunie: Étienne Geoffroy Saint-Hilaire, 72 ani, naturalist și zoolog francez (n. 1772)
 27 iulie: John Dalton, 77 ani, fizician și chimist englez (n. 1766)
 28 iulie: Joseph Bonaparte (n. Giuseppe-Napoleone Buonaparte), 76 ani, fratele lui Napoleon I și rege al Spaniei (n. 1768)
 10 august: Marea Ducesă Alexandra Nicolaevna a Rusiei, 19 ani (n. 1825)
 21 octombrie: Nicoloz Baratașvili, 27 ani, poet gruzin (n. 1817)
 28 octombrie: Sándor Kisfaludy, 72 ani, scriitor maghiar (n. 1772)
 21 noiembrie: Ivan Andreevici Krîlov, 75 ani, fabulist rus (n. 1769)

Vezi și 
 Listă de conducători de stat din 1844

1844